# ილიას სახელმწიფო უნივერსიტეტი მეცნიერებათა და ხელოვნების ფაკულტეტი საფეხური - ბაკალავრიატი

# სილაბუსი

|  |  |  |
| --- | --- | --- |
| 1. | სასწავლო კურსის დასახელება | **ინდოევროპული ფილოლოგიის საფუძვლები** |
| 2. | სასწავლო კურსის ხანგრძლივობა | 1 სემესტრი, შემოდგომის სემესტრი |
| 3. | კრედიტების რაოდენობა | 6 კრედიტი |
| 4. | საათების განაწილება | **საკონტაქტო სთ** - 32 სთ  სააუდიტორიო ლექცია - 13სთ  სემინარი - 13 სთ  შუალედური შეფასება - 4 სთ  საბოლოო შეფასება - 2 სთ  **დამოუკიდებელი სამუშაო -** 118 სთ |
| 5. | ლექტორი | ფილოლოგიის დოქტორი, პროფესორი **თინათინ მარგალიტაძე**  ტელეფონის ნომერი: 577 50 67 16  [tinatin@margaliti.ge](mailto:tinatin@margaliti.ge)  [www.margaliti.com](http://www.margaliti.com) |
| 6. | სასწავლო კურსზე დაშვების წინაპირობები | წინაპირობის გარეშე |
| 7. | სწავლების მეთოდები | ლექცია, სემინარი, ვერბალური მეთოდი, პრაქტიკული მეთოდი, დისკუსია/დებატები, გონებრივი იერიში, ჯგუფური მუშაობა, პრობლემაზე დაფუძნებული სწავლება, შემთხვევის ანალიზი, თანამშრომლობითი (cooperative) სწავლება |
| 8. | სასწავლო კურსის მიზანი | სასწავლო კურსი “ინდოევროპული ფილოლოგიის საფუძვლები” სტუდენტებს აცნობს ენათმეცნიერების ერთ-ერთ საინტერესო თემას - ენათა ნათესაობას ევროპული ენების მაგალითზე. გარდა ინდოევროპულისა, სალექციო კურსის მსვლელობისას განხილული იქნება ქართველური ენების მაგალითიც, რათა სტუდენტებმა უკეთ წარმოიდგინონ ქართველური ენების ადგილი მსოფლიო ენების სისტემაში. სტუდენტები გაეცნობიან  და შეისწავლიან  ენათა მეცნიერული  აღწერის საწყის ეტაპს, მე-19 საუკუნის დასაწყისს, რაც ისტორიულ-შედარებითი მეთოდის წარმოშობას უკავშირდება. ისინი შეისწავლიან მონათესავე ენებს შორის არსებულ კანონზომიერ შესატყვისობებს როგორც ლექსიკურ, ისე მორფოლოგიურ და ფონოლოგიურ დონეებზე. კანონზომიერი შესატყვისობები ილუსტრირებული იქნება როგორც გერმანიკული, ისე რომანული და ქართველური ენების მასალით. სალექციო კურსში გამოყენებული იქნება ლექსიკოგრაფიის ცენტრის მიერ შექმნილი „გოთური და ანგლოსაქსური წერილობითი ძეგლების ონლაინ-ქრესტომათია ლექსიკონებითა და გრამატიკული ცნობარებით“ (http://germanic.ge), კერძოდ გამოყენებული იქნება სალექსიკონო სიტყვა-სტატიებში შეტანილი ეტიმოლოგიები, რაც სტუდენტებს, ერთი მხრივ, აჩვენებს მონათესავე ენებს შორის არსებულ ლექსიკური მსგავსებების მასშტაბს, მეორე მხრივ კი, პრაქტიკული მეცადინეობების წყალობით, მიაჩვევს სიტყვების ეტიმოლოგიების გაანალიზებას, რაც ფილოლოგიური განათლების მნიშვნელოვანი კომპონენტია. სასწავლო კურსის მიზანია მოამზადოს სტუდენტები დარგობრივი ენების ისტორიის კურსების შესასწავლად. სალექციო კურსის მიზანია აგრეთვე სტუდენტებს გამოუმუშაოს მონათესავე ენების ფაქტებზე დაკვირვების უნარი. |
| 9. | ძირითადი თემები | * ისტორიულ-შედარებითი ენათმეცნიერება და ისტორიულ-შედარებითი მეთოდი; * ინდოევროპულ ენათა ოჯახის ძირითადი შტოები; პროტო-ინდოევროპული ენის ცნება; * ქართველური ენები მსოფლიოს ენათა სისტემაში; * მონათესავე ენების კანონზომიერი შესატყვისობები ლექსიკურ დონეზე: ინდოევროპული სიტყვები თანამედროვე ევროპული ენების ლექსიკაში; * კანონზომიერი ლექსიკური შესატყვისობები ქართველურ ენებში; * კანონზომიერი შესატყვისობები მორფოლოგიურ დონეზე გერმანიკული ენების მასალაზე; * არსებითი სახელი ძველ გერმანიკულ ენებში და მისი ევოლუცია თანამედროვე გერმანიკულ ენებში (ინგლისური, გერმანული, შვედური, ჰოლანდიური და ისლანდიური ენების მასალაზე); * კანონზომიერი შესატყვისობები ფონოლოგიურ დონეზე (რომანული, გერმანიკული და ქართველური ენების მასალაზე); * კელტური და გერმანიკული ტომები და მათი როლი თანამედროვე ევროპელი ერების ეთნოგენეზში; * დამწერლობის ისტორია (ლათინური ანბანი, გოთური ანბანი, რუნიკული ანბანი). |
| 10. | სწავლის შედეგები და კომპეტენციები(დარგობრივი და ზოგადი) | **დარგობრივი კომპეტენციები:**  აღნიშნული კურსის სწავლის შემდეგ სტუდენტს ეცოდინება:   * ინდოევროპული ენების ძირითადი შტოები; * ისტორიულ-შედარებითი ენათმეცნიერება და ისტორიულ-შედარებითი მეთოდი; * თანამედროვე ევროპელი ერების ლინგვისტური და ისტორიული კონტექსტი; * კანონზომიერი შესატყვისობები ევროპულ ენებს შორის ლექსიკურ, მორფოლოგიურ და ფონოლოგიურ დონეებზე; * კანონზომიერი შესატყვისობები ქართველურ ენებს შორის; * ევროპული დამწერლობების ისტორია.   პრაქტიკული მეცადინეობების წყალობით სტუდენტებს განუვითარდებათ როგორც ევროპული ენების, ისე ქართველური ენების ეტიმოლოგიების გაანალიზების უნარი, მონათესავე ენების ფაქტებზე დაკვირვების უნარი.  **ზოგადი კომპეტენციები:**  სტუდენტი   * შეძლებს საკუთარი სასწავლო პროცესის მართვას რესურსების ფართო სპექტრის გამოყენებით; * გამოიმუშავებს კრიტიკული აზროვნების უნარს; * დახვეწს სასწავლო ჯგუფში ურთიერთობის და მსჯელობის უნარს, პრეზენტაციის უნარს; * გაიღრმავებს დამოუკიდებელი მუშაობის უნარს. |
| 11. | შეფასების წესი | შეფასების სისტემა უშვებს ხუთი სახის დადებით შეფასებას:  (A) ფრიადი – შეფასების 91-100 ქულა;  (B) ძალიან კარგი – მაქსიმალური შეფასების 81-90 ქულა;  (C) კარგი – მაქსიმალური შეფასების 71-80 ქულა;  (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალური შეფასების 51-60 ქულა.  ორი სახის უარყოფით შეფასებას:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  **შეფასების კომპონენტები:**  **სემინარზე აქტიურობა - 20 %**  **1 შუალედური შეფასება - 20 %**  **2 შუალედური შეფასება - 20 %**  **პრეზენტაცია - 10 %**  **საბოლოო გამოცდა - 30 %**  **1. სემინარზე აქტიურობა - 20 ქულა**  (სემინარზე დასწრება და დისკუსიაში მონაწილეობა - 10 ქულა;  სტუდენტი აბარებს 5 თემას, თითო პასუხი ფასდება 2 ქულით)  **2. შუალედური შემოწმება - 40 ქულა**  (ტარდება 2 წერითი შუალედური შემოწმება. თითო შუალედური წერა ფასდება 20 ქულით. წერაზე სტუდენტს ეძლევა 2 თეორიული საკითხი (თითო საკითხი მინიმუმ - 250 სიტყვა). **9-10 ქულა:** პასუხი სრულია; საკითხი ზუსტად და ამომწურავად არის გადმოცემული; ტერმინოლოგია დაცულია. სტუდენტი ზედმიწევნით კარგად ფლობს პროგრამით გათვალისწინებულ განვლილ მასალას, ღრმად და საფუძვლიანად აქვს ათვისებული როგორც ძირითადი, ისე დამხმარე ლიტერატურა; **7-8 ქულა:** პასუხი სრულია, მაგარამ შეკვეცილი; ტერმინოლოგიურად გამართულია; საკითხი კარგად არის გადმოცემული; არსებითი შეცდომა არ არის დაშვებული; სტუდენტი კარგად ფლობს პროგრამით გათვალისწინებულ განვლილ მასალას; ათვისებული აქვს ძირითადი ლიტერატურა; **5-6 ქულა:** პასუხი არასრულია; საკითხი დამაკმაყოფილებლად არის გადმოცემული; ტერმინოლოგია ნაკლოვანია; სტუდენტი ფლობს პროგრამით გათვალისწინებულ მასალას, მაგრამ დაშვებული აქვს შეცდომები; **2-4 ქულა:** პასუხი არასრულია; ტერმინოლოგია მცდარია; საკითხის შესაბამისი მასალა არ არის გადმოცემული, დაშვებულია არსებითი შეცდომები.  **3. პრეზენტაცია - 10 ქულა** ( სტუდენტი ირჩევს სიტყვებს გოთური და ანგლოსაქსური ლექსიკონებიდან და აანალიზებს მათ ეტიმოლოგიებს წინასწარ მომზადებული გეგმის მიხედვით. 6 ქულა - შინაარსის ფლობა და კრიტიკული ანალიზი, 2 ქულა - ენობრივი გამართულობა; 2 ქულა - აუდიტორიასთან კონტაქტი და მსმენელის მიზიდვის უნარი.  სტუდენტმა ნაშრომი უნდა წარმოადგინეს, როგორც წერითი სახით, ისე პაუერპოინტის პრეზენტაციის სახით).  **4. საბოლოო გამოცდა - 30 ქულა**  (სტუდენტს ეძლევა 2 თეორიული საკითხი, თითო საკითხი მინიმუმ 300 სიტყვა). თითოეული საკითხი ფასდება 15 ქულით. **13-15 ქულა:** პასუხი სრულია; საკითხი ზუსტად და ამომწურავად არის გადმოცემული; ტერმინოლოგია დაცულია. სტუდენტი ზედმიწევნით კარგად ფლობს პროგრამით გათვალისწინებულ განვლილ მასალას, ღრმად და საფუძვლიანად აქვს ათვისებული როგორც ძირითადი, ისე დამხმარე ლიტერატურა; **10-12 ქულა:** პასუხი სრულია, მაგარამ შეკვეცილი; ტერმინოლოგიურად გამართულია; საკითხი კარგად არის გადმოცემული; არსებითი შეცდომა არ არის დაშვებული; სტუდენტი კარგად ფლობს პროგრამით გათვალისწინებულ განვლილ მასალას; ათვისებული აქვს ძირითადი ლიტერატურა; **7-9 ქულა:** პასუხი არასრულია; საკითხი დამაკმაყოფილებლად არის გადმოცემული; ტერმინოლოგია ნაკლოვანია; სტუდენტი ფლობს პროგრამით გათვალისწინებულ მასალას, მაგრამ დაშვებული აქვს შეცდომები; **4-6 ქულა:** პასუხი არასრულია; ტერმინოლოგია მცდარია; საკითხის შესაბამისი მასალა არ არის გადმოცემული, დაშვებულია არსებითი შეცდომები.  სტუდენტის შეფასებისას დიდი მნიშვნელობა ენიჭება არა მხოლოდ ფაქტობრივი მასალის ფლობას, არამედ მასალის კრიტიკული ანალიზის უნარს.  საბოლოო გამოცდაზე დაშვების წინაპირობა: 22 ქულა |
| 12. | ლიტერატურა და სხვა რესურსები | ძირითადი ლიტერატურა:  თ. მარგალიტაძე. *ინდოევროპული ფილოლოგიის საფუძვლები*. ელექტრონული სახელმძღვანელო სტუდენტებისათვის.  სახელმძღვანელო განთავსებულია ვებსაიტზე: [www.margaliti.com](http://www.margaliti.com)  გოთური და ანგლოსაქსური წერილობითი ძეგლების ონლაინ-ქრესტომათია ლექსიკონებითა და გრამატიკული ცნობარებით: <http://germanic.ge>  დამატებითი ლიტერატურა:   1. Gamkrelidze, Th. V. & [Ivanov](http://en.wikipedia.org/wiki/Vyacheslav_Vsevolodovich_Ivanov) Vs. V. (1994-1995). *Indo-European and the Indo-Europeans: A reconstruction and historical analysis of a proto-language and a proto-culture*. Vols. I-II. Berlin / New York : Mouton de Gruyter.; 2. R.L. Trask. Historical Linguistics. Oxford University Press. 1996. 3. Rauch, G.F. Carr. Insights in Germanic Linguistics. New York, 1995; 4. Algeo, John. *The Origins and Development of the English Language.* Wadsworth: Cengage Learning, 2010. |
| 13. | თემატიკა კვირების მიხედვით | **I კვირა -** საგნის პრეზენტაცია; ენათა ნათესაობის ცნება  **II კვირა -** ისტორიულ-შედარებითი მეთოდის აღმოცენების ისტორია; ისტორიულ-შედარებითი მეთოდის არსი  **III კვირა -** ინდოევროპულ ენათა ოჯახის ძირითადი შტოები  **IV კვირა -** ქართველური ენების ადგილი მსოფლიო ენათა სისტემაში  **V კვირა -** მონათესავე ენების კანონზომიერი შესატყვისობები ლექსიკურ დონეზე. ინდოევროპული სიტყვები ევროპული ენების ლექსიკაში  **VI კვირა -** პირველიშუალედური შემოწმება  **VII კვირა -** კანონზომიერი ლექსიკური შესატყვისობები ქართველურ ენებში  **VIII კვირა -** კანონზომიერი შესატყვისობები მორფოლოგიურ დონეზე გერმანიკული ენების მასალაზე  **IX კვირა, X კვირა -** არსებითი სახელი ძველ გერმანიკულ ენებში და მისი ევოლუცია თანამედროვე გერმანიკულ ენებში (გერმანული, შვედური, ჰოლანდიური და ისლანდიური ენების მასალაზე)  **XI კვირა -** მეორე შუალედური შემოწმება  **XII კვირა -** კანონზომიერი შესატყვისობები ფონოლოგიურ დონეზე (რომანული, გერმანიკული და ქართველური ენების მასალაზე)  **XIII კვირა, XIV კვირა -** კელტური და გერმანიკული ტომები და მათი როლი თანამედროვე ევროპელი ერების ეთნოგენეზში  **XV კვირა -** დამწერლობის ისტორია (ლათინური ანბანი, გოთური ანბანი, რუნიკული ანბანი).  სემინარებზე გაიმართება სალექციო თემებზე დისკუსია, პრაქტიკული მუშაობა ონლაინ-ქრესტომათიასთან სიტყვათა ეტიმოლოგიის გაანალიზების მიზნით, სტუდენტების მიერ მომზადებული თემების პრეზენტაცია. |

**მიუთითეთ, რა კომპეტენციებს ავითარებს კურსი (შესაბამისი გრაფის ქვეშ მონიშნეთ X )**

|  |  |  |  |  |  |
| --- | --- | --- | --- | --- | --- |
| **ცოდნა და გაცნობიერება** | **ცოდნის პრაქტიკაში გამოყენების უნარი** | **დასკვნის გაკეთების უნარი** | **კომუნიკაციის უნარი** | **სწავლის უნარი** | **ღირებულებები** |
| X | X | X | X | X | X |